Pasèsèr Slopèng Sumenep

Pasèsèr Slopèng Sumenep  sèttong paanabân assrè sè bâdâ è Kottha Songennep tor kalonta kalabân sebbudhân Pantai Slopeng, èngghi panèka kennengan sè kasohor sè bâdâ è Disa Sèma'an, Kecamatan Dasuk, kotta Sumenep. 

Dhimèn, sanyatana Pasèsèr Slopeng saongghuna coma kennengan kaangghuy rèng-orèng sè alako tasè' nyarè jhuko'. Nangèng alamma tor pasèsèrra sè matapencot ka atè. È bingkèng arè, Pasèsèr Slopeng dhâddhi objek wisata è kotta Sumenep.Ta' sakonè' rèng-orèng sè amaèn dâri cem-macemma kennengan. Rèng-orèng bisa alangngoy sambi ngoladi kabâdâ'ân è kennengan panèka.

 Paanabân Assrè 
Pasèsèr Slopèng Sumenep anḍi' pasèr potè bersè, alos bân kajhu-kajhu camara sè ajhâjhâr è kanan kacèr. Tompo'anna pasèr akadhi gunung ongghu lèbur èyabassagi. Kadhâng wisatawan bannyâ' sè onggâ ka attas kaangghuy arassaè nyamnna angèn sè ngalesser. Aèng tasè' sè bersè tor nyaman kaangghuy èpadhâddhi kennengan akompol sakanca'an, satarètanan, bân laènna.Pasèsèr Slopèng Sumenep tantona dhâddhi kennengan sè lèbur. Asabâb, sabbhân taon bâdâ bhâi acara-acara è laksanaagi è tempat rèya. Otamana marèna tellasan topa'.

 Fasilitas 
Samangkèn tantona ampon bânnya' fasilitas è Pasèsèr Slopèng  Sumenep akadi tempat aghântè baju lalakè' bân babinè'. Kennengan WC lakè' bân babinè'. Musholla, Kantin, tempat jhu'-tojhu' è penggir tasè'. Taman na'-kana' kènè' amaènkennengan kaangghuy akemah bân mabâdâ acara. Acara sakola'an kantos acara kantoran. Bisa èlaksanaagi è kennengan rèya.

 Lokasi 
Pasèsèr Slopèng bâdâ è Dhisa Sèma'an, Kacamadhân Dasuk, Kabupaten Sumenep, Madhurâ, Provinsi Jhâbâ Tèmor. 

 Akses 
Manabi kasokan èntar alân-jhâlânan ka Pasèsèr slopèng. È ka'dissa' bâdâ macemma kulinèr Lokal, akadhi Rujak Lontong, Ès Dâgân, tor laènnèpon, satè tor macemma kulinèr Khas Sumenep. Tantoèpon manabi Sampèyan kasokan nyarè kabhunga'an, ngèrèng alongghu ka Pasèsèr Slopèng è Kotta Sumenep.

 Sombher